Referendum: 1992 - Die Ja - Stemmers
Channel: Staan op vir Jesus - Stand up for Jesus
Date: 19/11/2021

REFERENDUM: 1992 – DIE JA – STEMMERS

God gee vandag vir almal van ons die redes hoekom Hy apartheid tot n val gebring het. Gaan doen selfondersoek. Beweeg terug tekenbord toe. Almal van ons het huiswerk om te doen. Kom terug op God se vlak. Die satan het baie van ons mense tot n val gebring. Ons land is siek. Ons mense (wit, bruin en swart) baklei mekaar – ons baklei die verkeerde vyand. Ons God het alles en almal geskape. Die see en alles daarin – die land en alles daarop – die hemel en alles daarbo – elke mens – elke dier het ons God geskape. Ons God het tot vir satan en al sy bose magte ook geskape. Dit was hulle eie keuse om in opstand en hoogmoed teenoor God te handel. Hulle wou nie onder God se gesag knie buig nie. God het vir satan en al sy bose magte uit die hemel uitgewerp. Soos n bliksem straal het hulle op die aarde neergeval en ja my liewe broer en suster, hulle is hier tussen ons en hulle gebruik die wêreld met al sy lekkernye om vir my en vir jou saam met hulle in die verderf/hel in te trek – moet dit nie toelaat nie. Ons ware vyand is in gees – nie in vlees nie. Die satan roer die pot van geweld, haat en misdaad, want hy soek dood, bloed en vernietiging. God gee vandag vir jou die bybel en Hy vra vir jou “Gaan jy onder My gesag knie buig; Ja of Nee? Elkeen van ons is verantwoordelik vir ons eie keuses en besluite.  

Mense is geestelik blind en doof vir die ware vyand (satan) tussen ons. 
Jy glo in die Heilige Gees? 
Ja
Kan jy die Heilige Gees sien?
Nee
Nou net só kom satan en al sy bose magte ook na jou toe. Jy kan hulle nie sien nie, want jou geestes oog is toe. As jy nie glo in satan en al sy bose magte nie, kan jy onmoontlik ook nie glo in die Heilige Gees nie, want altwee is in gees. Die tyd van wakker word het aangebreek. Ons christene is met alles en almal besig behalwe met die Here – dit is hoekom ons land lyk soos dit lyk. Alles val letterlik en figuurlik uitmekaar uit. Die land is in n gemors.

Maak nie saak na watter rigting Suid Afrika beweeg het nie, die land sou nooit staande gebly het nie. Die land sou in elk geval tot n val gekom het, want nie een van die twee regerings het God se seen en vrug gedra nie. As FW de Klerk en Nelson Mandela nie hande gevat het nie, sou Suid Afrika in n bloedbad verander het. Vandag 27 jaar + later sit ons nogsteeds met dieselfde probleme – net nog baie meer onnodige moorde, hartseer, armoede en verval. Ons probleme met mekaar is nooit uitgesorteer nie. Ons het mekaar nooit met mond en hart vergewe nie. Al die probleme; al die verskille met mekaar is onder die mat ingevee. Dit is soos n wond wat rou is - wat nooit genees het nie. Vandag; 27 + jaar later val die wiele af. Alles en almal is natuurlik skuldig behalwe jy jouself. n Beter Suid Afrika – n beter gemeenskap – n beter samelewing begin by jouself. Bekeer!!! Erken, bely en distansieer van alle sondes in jou lewe en bewys jou bekering met dade wat by jou bekering pas. Gaan dan uit en sondig nie meer nie. Daar is n vloek - n wolk van duisternis wat oor ons land hang. Waar God nie is nie is satan baas. Lees gerus Deuteronomium 28. Daar sal jy sien wanneer seen God n land en wanneer vervloek God n land. Jy sal al jou antwoorde binne die bybel kry. Mag die Here ons land – ons mense genadig wees. Mag Hy ons vergewe en barmhartigheid toon. 

Amen